Document ID: 32003R0582

Kommissionens forordning (EF) nr. 582/2003
af 31. marts 2003
om ændring af forordning (EF) nr. 2335/1999 om handelsnormer for ferskner og nektariner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 2, stk. 2, og
ud fra følgende betragtninger:
(1) Ved Kommissionens forordning (EF) nr. 2335/1999(3), ændret ved forordning (EF) nr. 46/2003(4), er der fastsat bestemmelser om mindstekravene til kvaliteten af ferskner og nektariner.
(2) Ferskner og nektariner bør være tilstrækkeligt udviklede og tilstrækkeligt modne for at undgå, at produkter af utilstrækkelig kvalitet bringes på markedet.
(3) Forordning (EF) nr. 2335/1999 bør ændres i overensstemmelse hermed.
(4) I betragtning af det tidspunkt, hvor de første EF-ferskner og -nektariner bringes på markedet, bør denne forordning træde i kraft hurtigst muligt.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Bilaget til forordning (EF) nr. 2335/1999 ændres som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. marts 2003.

Labels: 3
17